id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms id nl id id pl id id id id id id id id id id id ms ms ms id id ms id id id id ms id ms id id id id id id id ms id id id ms ms id id id ms ms id ms id id ms id id id ms id ms ms en en en en en id ms id id id en id id jv ms id id it es id id en id ms ms ms ms ms ms
Tanda Masalah Pendengaran: Ada 7 Perkara Perlu Diperhatikan!
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Sering Bercakap Terlalu Kuat Masa Berborak? Itu Salah Satu Tanda Masalah Pendengaran!
Ditulis oleh Ahmad Farid Disemak pada 15/09/2021
Disemak secara perubatan oleh Dr. Joseph Tan
Menjadi seorang pendengar yang baik adalah satu teknik penting dalam bersahabat atau berpasangan untuk membuatkan anda bergelar teman yang bagus. Pun begitu, cuba anda bayangkan jika tidak mampu memenuhi kriteria ini ekoran tanda masalah pendengaran?
Ya, ketidakupayaan ini sudah pasti akan menjejaskan perhubungan serta kehidupan seharian anda!
Jadi jom sama-sama kita ikuti artikel ini untuk tahu tanda masalah pendengaran yang mungkin anda alami tanpa disedari.
Masalah pendengaran bukan satu isu yang remeh
Sebelum pergi dengan lebih mendalam lagi, adalah wajar untuk kita semua tahu definisi sebenar masalah pendengaran ini terlebih dahulu.
Untuk pengetahuan anda, ia adalah satu kondisi di mana anda sukar atau langsung tidak mampu untuk mendengar bunyi dengan baik.
Terdapat tiga jenis masalah pendengaran dan ia sangat bergantung kepada bahagian yang terjejas:
Sensorineural – Berlaku apabila sel pada bahagian dalam telinga atau saraf auditori rosak secara natural akibat penuaan atau kecederaan
Konduktif – Berlaku apabila terdapat halangan yang menghalang bunyi daripada bahagian luar telinga ke dalam telinga
Campuran – Berlaku apabila terdapat masalah pendengaran konduktif dan sensorineural pada masa yang sama
Kebiasaannya, ia akan berlaku disebabkan oleh beberapa faktor risiko seperti genetik, kerosakan gegendang telinga, kesumbatan tahi telinga dan jangkitan pada telinga.
Bukan itu sahaja, pendedahan kepada bunyi yang terlalu kuat daripada pelbagai sumber seperti radio, televisyen dan lain-lain juga merupakan antara pencetusnya.
Namun ada satu faktor risiko yakni yang paling utama akan menyebabkan masalah ini serta tidak dapat dielakkan oleh mana-mana individu, iaitu penuaan.
Jadi adakah ini bermakna golongan belia tidak akan mengalaminya? Tidak!
Golongan tua dan muda turut akan terjejas
Seperti mana yang kita selalu dimomokkan, masalah pendengaran atau pekak kebiasaannya hanya akan berlaku kepada golongan tua sahaja.
Ya, ini mungkin benar namun bukanlah bermakna golongan muda akan terus terlepas daripada masalah ini.
Menurut kajian yang dijalankan oleh Pertubuhan Kesihatan Sedunia (WHO), dianggarkan 50% individu berusia antara 12 hingga 35 tahun atau 1.1 bilion belia berdepan risiko tinggi mengalami masalah pendengaran.
Ia adalah disebabkan pendedahan berpanjangan dan berlebihan kepada bunyi kuat, termasuk muzik yang didengari melalui peranti audio peribadi.
Disyaki menjelang tahun 2050 kelak, lebih 900 juta individu atau bersamaan 1 dalam setiap 10 individu akan mengalami masalah pendengaran.
Ini menunjukkan bahawa golongan tua dan muda sama-sama mempunyai risiko yang tinggi untuk berdepan dengan masalah ini.
Tanda masalah pendengaran yang anda perlu tahu
Sebenarnya, individu yang menderita masalah ini mungkin tidak akan pernah tahu bahawa mereka mengalaminya selagi tidak didiagnosis sedemikian.
Ini kerana mereka mungkin sudah terbiasa dengan kelantangan bunyian yang didengar sejak kecil lagi.
Akibatnya, mereka mungkin tidak mampu membezakan sama ada bunyian itu adalah kuat atau tidak.
Ia adalah sesuatu yang tidak bagus kerana ini akan membuatkan mereka tidak sedar atau tidak mahu tampil untuk mendapatkan rawata susulan.
Untuk menghindarinya, sila lebih cakna dengan tanda masalah pendengaran seperti yang telah disenaraikan oleh laman sosial rasmi Public Health Malaysia (PHM):
Selalu salah faham ketika berkomunikasi
Selalu meminta rakan mengulang ujaran
Sukar untuk mendengar suara menerusi telefon
Sukar untuk mendengar suara wanita dan kanak-kanak
Sukar untuk mendengar jika persekitaran terlalu bising
Kerap ditegur mendengar sesuatu dengan terlalu lantang
Sila tangani masalah pendengaran dengan segera!
Sekiranya anda mengesyaki diri atau kenalan mempunyai masalah pendengaran atau pekak, segera berjumpa doktor untuk menjalani pemeriksaan.
Selepas disahkan bahawa memang benar kalian menderita masalah ini, dapatkan nasihat doktor untuk menggunakan alat bantu pendengaran.
Untuk pengetahuan anda, ia adalah sejenis alat yang membolehkan orang pekak memperbaiki atau memulihkan semula pendengaran mereka.
Ia berfungsi dengan cara menerima bunyian yang terhasil di sekeliling melalui mikrofon lalu menukarkan tenaga bunyi kepada elektrik.
Kemudian, amplifier akan memproses gelombang tersebut lalu menghantarnya ke telinga melalui fon telinga untuk golongan ini mendengar.
Sekiranya doktor tidak menyarankannya, anda mungkin perlu menjalani rawatan susulan seperti pembedahan atau pemasangan implan koklea.
Mencegah itu lebih baik daripada mengubat…
Namun kesemua keadaan kesihatan yang wujud di dunia ini adalah lebih baik untuk dicegah daripada diubati, bukan? Jadi cegahlah ia sebelum terlambat!
Caranya adalah dengan cuba mengelakkan setiap faktor risiko yang mungkin boleh menyebabkan masalah pendengaran terjadi.
Antara yang boleh dilakukan adalah cuba untuk mendengar radio atau televisyen pada kelantangan yang ideal dan tidak terlalu kuat.
Selain itu, elakkan juga daripada kerap menggunakan fon telinga sama ada dalam bentuk headphone atau earphone kerana ia menghasilkan gelombang yang tidak baik untuk telinga anda.
Akhir kata, sila jaga keadaan kesihatan telinga anda dengan baik agar masalah ini tidak terjadi ya!
Hello Health Group tidak menawarkan nasihat perubatan, diagnosis atau rawatan.
Boleh Ke Orang Pekak Mendengar Semula? Ini Jenis-Jenis Rawatan Yang Dapat Membantu
Diet Mediterranean Kurangkan Risiko Berlakunya Masalah Pendengaran
Ditulis oleh Ahmad Farid Disemak pada 15/09/2021
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.